অবস্থান্তর: স্কুলে একটি ইতিবাচক সূচনা

পরিবারগুলোকে ট্রানজিশন লার্নিং অ্যান্ড ডেভেলপমেন্ট স্টেটমেন্ট সম্পূর্ণ করতে সহায়তা করার নির্দেশিকা

## স্কুলে একটি ইতিবাচক সূচনা কেন গুরুত্বপূর্ণ?

স্কুলে একটি ইতিবাচক সূচনা আপনার সন্তানকে আরো ভালো শেখা এবং মঙ্গলজনক ফলাফলের দিকে পরিচালিত করে। এটি:

* তাদের শেখা ও বিকাশের পথের প্রতিবন্ধকতাকে আড়াল করে
* আপনার সন্তানকে সুরক্ষিত, আত্মবিশ্বাসী আর সংযুক্ত অনুভব করতে সহায়তা করে
* প্রাণোচ্ছলতার বিকাশ ঘটায়।

## ট্রানজিশন লার্নিং অ্যান্ড ডেভেলপমেন্ট স্টেটমেন্ট কী?

একটি শিশুর শৈশবকালীন পরিষেবা থেকে স্কুলে প্রবেশের মধ্যকার সময়ের জন্য প্রতিটি শিশুর জন্য ট্রানজিশন লার্নিং অ্যান্ড ডেভেলপমেন্ট স্টেটমেন্ট (ট্রানজিশন স্টেটমেন্ট নামে পরিচিত) লেখা হয়। ট্রানজিশন স্টেটমেন্ট সার্ভিস, স্কুল ও পরিবারের মাঝে তথ্য শেয়ার করাকে সহজ করে তোলে।

আপনার সন্তানের ট্রানজিশন স্টেটমেন্টের মধ্যে থাকবে:

* আপনার সন্তানের নাম, জন্ম তারিখ ও ছবি
* আপনার নাম আর যোগাযোগের বিস্তারিত তথ্য
* শৈশবকালীন সার্ভিস এবং আপনার সন্তানকে সহায়তা করা অন্য যেকোনো প্রাথমিক শৈশবকালীন পেশাদারদের নাম ও যোগাযোগের বিস্তারিত তথ্য।
* আপনার সন্তানের আগ্রহ, দক্ষতা ও সামর্থ্য সম্পর্কিত তথ্য
* আপনার সন্তানের শেখার প্রক্রিয়ায় সহায়তা করার কৌশলগুলি শেখানো।

আপনার সন্তান সম্পর্কে জানতে ও তাদেরকে শেখা সম্পর্কিত পরিকল্পনা তৈরি করতে এই তথ্য আপনার সন্তানের প্রেপ শিক্ষককে সহায়তা করবে। স্কুলে আপনার সন্তানের প্রবেশের সময় তাদের শেখাকে বুঝতে, সহায়তা করতে এবং আলোচনা করতেও ট্রানজিশন স্টেটমেন্ট আপনাকে সহায়তা করতে পারে।

আপনার সন্তান যদি স্কুল সময়ের বাইরের পরিচর্যা (Outside School Hours Care, OSHC)-তে যায় তাহলে OSHC সার্ভিসকেও ট্রানজিশন স্টেটমেন্টের একটি অনুলিপি দেওয়া হবে।

আপনার সন্তানের ট্রানজিশন স্টেটমেন্ট যা যা করতে সহায়তা করে:

* আপনার সন্তানের আগ্রহ বিষয়ক পরিকল্পনা করতে
* আপনার সন্তানের শৈশবকালীন সার্ভিস থেকে স্কুলে সহজে অবস্থান্তরে সহায়তা করে।

## ট্রানজিশন স্টেটমেন্টে আপনার অবদান

আপনি ট্রানজিশন স্টেটমেন্টে অবদান রেখে স্কুলে ইতিবাচক সূচনা করতে আপনার সন্তানকে সহায়তা করতে পারেন।

ট্রানজিশন স্টেটমেন্টে বিভিন্ন ব্যক্তিদের দ্বারা পূরণ করার জন্য সেকশন রয়েছে:

***সেকশন 1 ও 1.1***আপনার সন্তানের শৈশবকালীন শিক্ষক দ্বারা পূরণ করা হবে।

***সেকশন 1.2*** আপনার সন্তানের বেড়ে ওঠায় বিলম্ব বা বিকলাঙ্গতা থাকলে আপনার সন্তানের শৈশবকালীন শিক্ষক দ্বারা সম্পন্ন হতে পারে। শৈশবকালীন অন্যান্য পেশাদার যারা আপনার শিশুকে সহায়তা করেন তারাও অবদান রাখতে পারেন।

***সেকশন 2:* *শিশু***আপনার বা প্রাথমিক শৈশবকালীন শিক্ষকের মতো পরিচিত কোনো প্রাপ্ত বয়স্কের সহায়তায় আপনার সন্তান পূরণ করবে।

***সেকশন 3: পরিবার***এটি আপনার পূরণ করার জন্য। যে সম্পর্কে এটি আপনার গুরুত্বপূর্ণ মতামত জানতে চায় তা হলো:

* আপনার সন্তানের আগ্রহ
* স্কুলে আপনার সন্তানের জন্য আপনার আশা, ইচ্ছা এবং লক্ষ্য।

এই তথ্য আপনার সন্তানের শিক্ষককে (আর যদি থাকে তাহলে তাদের OSHC শিক্ষক) আপনাকে আর আপনার সন্তানের সাথে যোগাযোগ করতে আর আপনার সন্তানের শেখা ও বিকাশে সহায়তা করতে পারে।

## এরপরে কী হবে?

আপনার সন্তানের শৈশবকালীন শিক্ষককে আপনার পূরণ করা সেকশন 3 (আর সেকশন 2, যদি আপনি আপনার সন্তানকে এটি পূরণ করতে সহায়তা করেন) ফিরিয়ে দিন।

তারা ট্রানজিশন স্টেটমেন্টের সকল সেকশনকে একসাথে রাখবে আর যাকে ও যেখানে একটি অনুলিপি প্রদান করবে তা হলো:

* আপনাকে
* আপনার সন্তানের স্কুল
* আপনার সন্তানের OSHC সার্ভিসে, যদি থাকে।

আপনি যদি এখনও কোনো স্কুল ঠিক করে না থাকেন তাহলে আপনাকে ট্রানজিশন স্টেটমেন্টের দ্বিতীয় কপি দেওয়া হবে। আপনি যখন আপনার সন্তানকে ভর্তি করাবেন তখন এই কপিটি স্কুলে দিতে পারেন।

আপনি সেকশন 3টি ফেরত না দিলেও শৈশবকালীন শিক্ষক আপনার, আপনার সন্তানের স্কুল আর আপনার সন্তানের OSHC সার্ভিসের সাথে বাকি সম্পূর্ণ ট্রানজিশন স্টেটমেন্টটি ভাগ করবেন (তাদের কাছে থাকলে)।

ট্রানজিশন স্টেটমেন্টের তথ্য শেয়ার করা স্কুলে সাফল্যের সাথে অবস্থান্তর করাতে শিশুদের সহায়তা করে। তবে, আপনি যদি সন্তানের স্কুলের সাথে ট্রানজিশন স্টেটমেন্টটি শেয়ার করতে না চান তাহলে অনুগ্রহ করে আপনার সন্তানের শৈশবকালীন শিক্ষকের সাথে কথা বলুন।

কখনো কখনো Victorian (ভিক্টোরিয়ান) শিক্ষা আর পরিচর্যা পেশাদারদের শিশুর সুস্বাস্থ্য বা সুরক্ষা রক্ষা করতে তথ্য ভাগ করে নেওয়া প্রয়োজন। যত্নের দায়িত্ব, বৈষম্যবিরোধীতা, পেশাগত স্বাস্থ্য ও সুরক্ষা এবং শিশুদের সুস্থতা ও সুরক্ষার বাধ্যবাধকতা পূরণের প্রয়োজনে আপনার শৈশবকালীন শিক্ষা সার্ভিসটি আপনার শিশু এবং পরিবার সম্পর্কে তথ্য শেয়ার করতে পারে। আরো তথ্যের জন্য, <https://www.vic.gov.au/information-sharing-schemes-and-the-maram-framework>-এ যান।

# আরো তথ্যের জন্য

অনুগ্রহ করে [www.education.vic.gov.au/transitiontoschool](http://www.education.vic.gov.au/transitiontoschool)-এ যান

এই ডকুমেন্টটি [www.education.vic.gov.au/transitiontoschool](http://www.education.vic.gov.au/transitiontoschool)-এ বিভিন্ন ভাষায় পাওয়া যায়।